[{"text_idx": "#000000", "text": "Aarete Laeka lahtiolekuajad 2021.a lo\u0303pus ja 2022.a alguses"}, {"text_idx": "#000001", "text": "Ehk enne jo\u0303ule toimetame veel tavapa\u0308raselt, aga alates 23.12 teeme ku\u0308lastajate vastuvo\u0303tmisel va\u0308ikese pausi. Palume sel ajal annetusi va\u0308lisukse taha mitte poetada!Oleme ja\u0308tnud minipuhkuse perioodil vabatahtlikele vo\u0303imaluse Aarete Laekas toimetamas ka\u0308ia, aga seda vaba graafiku alusel, neile sobival ajal. Seega kindlatel kellaaegadel kedagi keskuses kohapeal ei ole ja o\u0303ue ja\u0308etud asjad ei pruugi meieni o\u0303igel ajal jo\u0303uda. Samuti vo\u0303ib asju kahjustada Ilmataat ja siis ei ole need enam abipakkidesse ko\u0303lbulikud."}, {"text_idx": "#000002", "text": "Aega veel veidi on ja enne jo\u0303ule saate kindlasti oma heateod tehtud!\ud83d\ude09"}, {"text_idx": "#000003", "text": "Abipalveid vo\u0303tame vastu ja ta\u0308idame ka keskuse minipuhkuse ajal.\ud83d\udc9b"}, {"text_idx": "#000005", "text": "Ma\u0308rkame, toetame ja hoolime ko\u0303ik koos nii ta\u0308na, homme, jo\u0303uludel, kui igal pa\u0308eval aastaringselt!\ud83d\udc9b"}, {"text_idx": "#000006", "text": "Aarete Laekal on 8. su\u0308nnipa\u0308ev!"}, {"text_idx": "#000008", "text": "Selle puhul on * Aarete Laeka heategevuspoes kogu kaup poole hinnaga ehk -50%!* Aarete Laeka heategevuslikus e-poes samuti kogu kaup -50%, kui kasutad ostukorvis koodi \u201caaretelaegas8\u201d!"}, {"text_idx": "#000009", "text": "Tulemas on veel u\u0308llatused ja kingitusi jagame ka, sest meie ta\u0308nutunne selle u\u0308le, kes Aarete Laeka u\u0308mber on ja mida oleme oma tegutsemisaja jooksul teha saanud, on nii suur! Ja\u0308lgi meid Aarete Laeka Facebookis ja Instagrami kontol ning saa pidustustest osa!"}, {"text_idx": "#000010", "text": "Aita\u0308h ko\u0303ikidele, kes on meid aidanud ja koos meiega aidanud!"}, {"text_idx": "#000011", "text": "Head so\u0303brad!Anname teada, et Aarete Laegas teeb ka pu\u0308hade ajal ku\u0308lastajate vastuvo\u0303tmisega pisikese pausi. Oleme 23.-27.06 suletud! Enne seda, 22.06, teeme aga tavapa\u0308rase ta\u0308isto\u0308o\u0308pa\u0308eva ehk oleme avatud kell 11.00-19.00 ja ootame ku\u0308lla!\ud83d\ude09Enne pisikest pausi saavad ko\u0303ik Aarete Laeka heategevuslikust e-poest tehtud tellimused ja komplekteerimises olevad abipakid teele"}, {"text_idx": "#000012", "text": "Aarete Laeka sorteerimiskeskus ja heategevuspood on taasavatud!"}, {"text_idx": "#000014", "text": "Saab tulla ostlema ja toetama, saab tuua annetusi."}, {"text_idx": "#000015", "text": "Kohtume aadressil Madala 3, Po\u0303hja-Tallinn!\ud83d\ude09"}, {"text_idx": "#000016", "text": "Aarete Laeka heategevuspood ja sorteerimiskeskus on eriolukorra to\u0303ttu ajutiselt suletud!"}, {"text_idx": "#000017", "text": "Hei armsad ja head inimesed me u\u0308mber!Eesti Vabariigi valitus otsustas, et alates 11. ma\u0308rtsist peavad poed olema suletud. Nii kurb, kui see ka ei ole, peame taas sulgema enda heategevusorganisatsiooni peamise sissetulekuallika \u2013 Aarete Laeka heategevuspoe Madala ta\u0308naval.Esialgu on piirangud kuni 11. aprillini.PALUME SEL AJAL UKSE TAHA ANNETUSI MITTE JA\u0308TTA!* Kui saame vo\u0303imaluse kuidagi edasi tegutseda, anname kindlasti teada."}, {"text_idx": "#000018", "text": "Me teeme omalt poolt ko\u0303ik, et see kriis u\u0308le elada ja ja\u0308tkuvalt inimestele toeks olla!Nagu na\u0308gime eelmise aasta ma\u0308rtsis, abivajajate hulk kasvas. Oleme valmis ka sel korral jagama ko\u0303ike, mida meil Aarete Laekas olemas on. Meie abivalmid vabatahtlikud toimetavad keskuses erigraafiku alusel, et ko\u0303ik abipalved saaksid ka uste kinnihoides ta\u0308idetud ja teele.Va\u0308ga suur roll kriisi u\u0308leelamisel oli MEIE ANNETAJATE HEADUS! Aita\u0308h usalduse eest! Te olete imelised!\ud83d\udc9b"}, {"text_idx": "#000019", "text": "Kui Sul on vo\u0303imalik toetada meid ka sel korral, siis juuresolevalt lingilt \u201cKuidas toetada?\u201d leiad variandid, kuidas meile abika\u0308si ulatada, et saaksime omakorda abika\u0308e ulatada neile, kes seda vajavad, eriti praegu."}, {"text_idx": "#000020", "text": "Omnivas on ellu kutsutud projekt, mille raames leitakse u\u0308ksikuks ja\u0308a\u0308nud ma\u0308nguasjadele uued ro\u0303o\u0303msad omanikud."}, {"text_idx": "#000021", "text": "Kindlasti leiad kodust mo\u0303ne ma\u0308nguasja, millest lapsed on va\u0308lja kasvanud vo\u0303i millega nad lihtsalt enam ei ma\u0308ngi. Omniva on jo\u0303ud liitnud heategevusorganisatsioonidega, et neile ma\u0308nguasjadele uus elu anda ja need uutele ma\u0308ngijatele u\u0308le kogu Eesti kohale toimetada. Juba kolmandat korda teeb selles heategevuskampaanias kaasa ka Aarete Laegas."}, {"text_idx": "#000023", "text": "Ko\u0303ige sagedamini on laste salasooviks legod, lauama\u0308ngud, teema- ja tegelaskujud."}, {"text_idx": "#000024", "text": "Loodame, et hoolimata keerulisest ning teistmoodi ajast veetsite oma jo\u0303ulud soojade tunnete ja armastusega. Me ta\u0308name ko\u0303iki, kes sel perioodil ka teistele mo\u0303tlesid ja heategusid tegid!"}, {"text_idx": "#000025", "text": "Soovime, et see hoolimine ja abivajajate ma\u0308rkamine ja\u0308tkuks aastaringselt."}, {"text_idx": "#000026", "text": "Alustame sel ajal Aarete Laeka sorteerimiskeskuses suuremate korrastusto\u0308o\u0308de ja pru\u0308gihunnikute likvideerimisega. Seeto\u0303ttu pidurdame ka jaanuaris esemeliste annetuste vastuvo\u0303tmist.Palume asjade juurde toomisega veidi kannatust ja ootame pakikesi taas jaanuari lo\u0303pus-veebruari alguses. Ta\u0308name mo\u0303istva suhtumise eest!"}, {"text_idx": "#000027", "text": "Kirjutada-helistada vo\u0303ib julgelt, koosto\u0308o\u0308 ja aitamise osas to\u0308o\u0308 ei peatu ning oleme teie jaoks ja\u0308tkuvalt ikka olemas!"}, {"text_idx": "#000028", "text": "Abipakkide komplekteerimine ja\u0308tkub ka kindlasti!Samuti ja\u0308a\u0308vad avatuks meie heategevuslik e-pood ja pangakontod, millede kohta leiab info siit , et olete selles headuses ja\u0308tkuvalt meiega!"}, {"text_idx": "#000030", "text": "Eriolukord kogu Eestis ja terves maailmaski on olnud keeruline aeg enamike inimeste ning ettevo\u0303tete jaoks, nii ka heategevusorganisatsiooni Aarete Laegas MTU\u0308 jaoks."}, {"text_idx": "#000031", "text": "Kuigi olukord tundus u\u0308sna lootusetu, sest meie peamine sissetulekuallikas (heategevuspood) tuli ajutiselt sulgeda, ei olnud me valmis alla andma. Peale esimest ehmatust vo\u0303tsime vastu otsuse edasi liikuda, et olla olemas ko\u0303ikide abivajajate jaoks, kes nii tavaelus kui ka kriisiolukorras Aarete Laegast vajanud on."}, {"text_idx": "#000032", "text": "Enamik meie meeskonnast ja tublidest vabatahtlikest ja\u0308id riskide va\u0308hendamiseks kodudesse ning ka\u0308isime Aarete Laekas toimetamas erigraafiku alusel. Pu\u0308u\u0308dsime va\u0308ltida otsekontakte, et hoida nii omasid inimesi kui ka teisi, kes Aarete Laekaga kokku puutuvad, eriti riskiru\u0308hma kuuluvaid inimesi. Ko\u0303ik on aarded, keda tuleb va\u0308a\u0308rtustada!\nTa\u0308nu heade inimeste pisikestele annetustele oli meil vo\u0303imalik teele panna ka ja\u0308tkuvalt abipakke. Saatsime sel ajal toetust rohkem kui 30-le inimesele ja varjupaiga loomadelegi."}, {"text_idx": "#000033", "text": "Tegime Aarete Laeka heategevuspoes privaatseid ostlemisi\nKuna oli huvilisi, kes soovisid Aarete Laegast la\u0308bi heategevuspoe ostude toetada ja ka abivajajaid, kes tahtsid tulla kohapeale asju valima-proovima, hakkasime aprillikuus korraldama niio\u0308elda privaatseid ostupa\u0308evi. Kindlatel pa\u0308evadel ja aegadel vo\u0303tsime vastu ku\u0308lalisi maksimaalselt kahekaupa ning seda vaid eelbroneerimisega, et kindlustada meie 250m2 ruumis vo\u0303imalikult va\u0308hene kontakt. Ohutusno\u0303uetena olid kasutusel kindad, maskid ja desinfitseerimisvahendidki."}, {"text_idx": "#000034", "text": "Teostasime idee luua Aarete Laekale heategevuslik e-pood\n2018. aastal esitas Aarete Laegas KU\u0308SKi vabau\u0308henduste majandusliku elujo\u0303ulisuse arenguhu\u0308ppe taotlusvooru projekti nimega \u201cHeategevusorganisatsiooni Aarete Laegas arenguhu\u0308pe\u201d, millele anti ka meie ro\u0303o\u0303muks toetus. Selle raames sai uue kodulehega va\u0308lja ehitatud lahendus e-poele. Kuni siiani polnud meil piisavalt vabu inimesi, ajalist ressurssi ja ruumi, et see projekti osa lo\u0303puni teha. Nu\u0308u\u0308d aga tekkis ootamatult ko\u0303ik vajalik ning saime valmis ka viimase pingutuse. Heategevusliku e-poega oleme liikunud la\u0308hemale ka ko\u0303ikidele nendele toetajatele, kes on soovinud Aarete Laeka heategevuspoodi Tallinnast kaugemale. Lisaks on sellega vo\u0303imalik muuta tugevamaks Aarete Laeka finantsiline pool, mis on va\u0308ga oluline organisatsiooni arenguks.\nMeie e-poodi saab ku\u0308lastada SIIN"}, {"text_idx": "#000035", "text": "Tegime suured u\u0308mberkorraldused Aarete Laeka ruumides\nAarete Laegas toimetab Tallinna linnale kuuluvates u\u0308u\u0308riruumides, mis asuvad Po\u0303hja-Tallinnas. Need on olnud meie kasutuses nu\u0308u\u0308dseks u\u0308le 5 aasta. Selle aja jooksul on heategevuspood, sorteerimiskeskus, ladu, ka\u0308sito\u0308o\u0308tuba ja abiruumid va\u0308lja kujunenud to\u0308o\u0308 ka\u0308igus. Vaatasime ruumidele selge pilguga otsa ja tegime korrektuurid, et sorteerimine ja ladustamine sujuks veelgi paremini ning abipakid saaksid kiiremini kokku. Tekitasime just avatud heategevuslikule e-poele oma laoruumi ja kolisime sorteerimise ning u\u0308ldlao kokku, et luua juurde uus heategevuspoe osakond, mille avame 8.juunil. See saab olema va\u0308ike leiulaegas ka\u0308sito\u0308o\u0308- ja taaskasutusso\u0303pradele."}, {"text_idx": "#000036", "text": "Keeruline olukord ja vo\u0303itlus elluja\u0308a\u0308mise nimel veel pisikese organisatsiooni jaoks kestavad, aga meil on va\u0308ga palju po\u0303hjust, et olla su\u0308damest ta\u0308nulikud oma vabatahtlikele, annetajatele, klientidele, kes on meid leidnud privaatostlemistelt vo\u0303i heategevuslikust e-poest ja ko\u0303ikidele teistele, kes on hoidnud po\u0308idlaid ning Aarete Laekasse uskunud. Samuti oleme ta\u0308nulikud oma koosto\u0308o\u0308partneritele ja Tallinna Linnavalitsusele, kes u\u0308u\u0308rimaksed paariks kuuks peatas, et saaksime ennast koguda."}, {"text_idx": "#000038", "text": "Aarete Laeka heategevuspood kolib internetti"}, {"text_idx": "#000039", "text": "Koroonaviiruse nakkuspuhangu ajal on keerulisse olukorda sattunud teiste seas ka mitmed heategevusorganisatsioonid. Ajal, mil mitmete asutuste uksed on muutunud suletuks, otsitakse erinevaid e-lahendusi, mille abil abivajajaid toetada. U\u0308heks na\u0308iteks on taaskasutusega tegelev heategevusorganisatsioon Aarete Laegas, mis aitab raskustesse sattunud peresid va\u0308hekasutatud riiete ja muude tarbeesemetega."}, {"text_idx": "#000040", "text": "Ma\u0308rtsi alguse poole, kui hoogu hakkas koguma enamike inimeste jaoks keeruline aeg, sattus ku\u0308sima\u0308rgi alla ka pisikese, kuid tegusa heategevusorganisatsiooni Aarete Laegas edasine ka\u0308eka\u0308ik, sest sulgeda tuli peamine sissetulekuallikas. MTU\u0308 Aarete Laegas on 2013. aastal asutatud omana\u0308oline taaskasutusega tegelev heategevusorganisatsioon, mis aitab raskustesse sattunud peresid va\u0308hekasutatud riiete ja muude tarbeesemetega, sh saadetakse abipakke ko\u0303igile abivajajatele u\u0308le Eesti."}, {"text_idx": "#000041", "text": "Aarete Laeka juhatuse liige Kadri Britt Po\u0303ldre selgitas, et seni on kogu organisatsiooni hoidnud u\u0308leval taaskasutuslik heategevuspood ning nu\u0308u\u0308d tuli otsida alternatiivseid lahendusi, mille esimeseks pa\u0308a\u0308stero\u0303ngaks loodi oma heategevuslik e-pood, et abivajajatele ja\u0308tkuvalt tuge pakkuda."}, {"text_idx": "#000042", "text": "\u201cPraegusel keerulisel ajal on eriti ta\u0308htis, et heategevusorganisatsioonid saaksid vo\u0303imalikult palju ko\u0303iki abivajajaid aidata, mispa\u0308rast lo\u0303ime u\u0308he vo\u0303imaliku lahendusena oma heategevusliku e-poe, kus saab leida toredaid \u201caardeid\u201d beebidele, lastele, naistele ja meestele. Peidetud on ka leiunurga aarded, mis on osutunud populaarseks meie fa\u0308nnide seas, kes muidu Aarete Laeka heategevuspoest just neid otsinud on,\u201d so\u0303nas Po\u0303ldre. \u201cNagu meie tava heategevuspoes, kehtib ka e-poes see, et iga ostust saadud tulu la\u0308heb vaid heategevuse toetamiseks.\u201d"}, {"text_idx": "#000043", "text": "Senise kuue tegutsemisaasta jooksul on Aarete Laegas toetanud taaskasutusro\u0303ivastega rohkem kui 3500 inimest u\u0308le Eesti, kes on organisatsioonilt saanud u\u0308le 3500 riideabipaki. Koguseliselt on nendeni jo\u0303udnud puhtaid ja korralikke riideid ning jalano\u0303usid u 25 tonni, lisaks veel teisi esmatarbekaupu, mo\u0308o\u0308blit, kodutehnikat jm. Abipakid komplekteeritakse Aarete Laekas reaalselt arvestades just abivajajate endi vajadusi ja nende perekonna suurust."}, {"text_idx": "#000045", "text": "Aarete Laegas arenguhu\u0308pe KU\u0308SK abiga"}, {"text_idx": "#000047", "text": "Meie projekti eesma\u0308rgiks oli muuta heategevusorganisatsioon Aarete Laegas ha\u0308sti isemajandavaks organisatsiooniks."}, {"text_idx": "#000048", "text": "Projekti toetusega soovisime soetada Aarete Laeka heategevuspoodi uue kassasu\u0308steemi, mis annaks parema u\u0308levaate mu\u0308u\u0308gil oleva kauba tootegruppidest ja nende mu\u0308u\u0308gitulemustest (mu\u0308u\u0308gistatistika) ning kauba ja rahade liikumisest. Siis on ha\u0308sti na\u0308ha, kuhu suurem ro\u0303hk panna, et numbrid kasumlikumaks saada.\nTeiseks vajas Aarete Laegas oma transporti, millega annetusi, abipakke ja heategevuspoe kaupa transportida. Uuendamist vajas ka Aarete Laeka koduleheku\u0308lg."}, {"text_idx": "#000049", "text": "Meil on siiralt hea meel, et meie projekt sai toetuse ta\u0308ies ulatuses, summas 14 184,40 eurot."}, {"text_idx": "#000050", "text": "Praegu saame tagasi vaadates o\u0308elda, et projekti esitamine ja toetuse saamine olid Aarete Laekale kindlasti vajalikud ja on end igati a\u0308ra tasunud.\n2018.aasta heategevuspoe mu\u0308u\u0308k kasvas 2017.aastaga vo\u0303rreldes 10 000 euro vo\u0303rra. See on ma\u0308rkimisva\u0308a\u0308rne.\nOma transpordi olemasolu on andnud meile vabamad ka\u0308ed nii annetuste kui ka abipakkide transportimisel. Oleme saanud palju so\u0303ite teha kellestki teisest so\u0303ltumatult ja sellistel kellaaegadel nagu meile sobib, nii varahommikutel kui ka hiliso\u0303htutel.\nUus Aarete Laeka koduleheku\u0308lg on u\u0308leval, kuid tuleb veel ta\u0308iendusi ja lisandub ka e-poe osa, kuhu tulevad mu\u0308u\u0308ki Aarete Laeka heategevustooted. Ootame praktiliste ning omana\u0308oliste toodete mu\u0308u\u0308gist samuti organisatsioonile toetusi."}, {"text_idx": "#000051", "text": "Ta\u0308name KU\u0308SK-i toetuse eest ja lubame anda endast parima, et ja\u0308tkata juba saavutatut ning viia organisatsiooni veel edasi."}]